Acatistul la icoana Maicii Domnului “Pătimitoarea” din localitatea 
Otcenaşovea 


Icoana făcătoare de minuni a Maicii Domnului “Pătimitoarea”: 


https://www.academia.edu/42904260/Icoana_f%o C4% 83c % C4% 83toare_de minuni a Mai 
cii Domnului P%C4% 83timitoarea 


https://archive.org/details/ic.-md-patimitoarea 


https://www.slideshare.net/slideshow/ic-md-patimitoarea/249060284 

Materiale despre icoana Maicii Domnului “Pătimitoarea”: 


https://independent.academia.edu/emystea/Icoana-Maicii-Domnului-P % C4% 83timitoarea 


https://archive.org/details/Osteaemy?query=P % C4% 83timitoarea 


https://www.slideshare.net/steaemy 1/search_my_uploads?type=&new=& 
toarea 


Icoana Maicii Domnului a Patimii este prăznuită la 13 august (26 august), 30 apri- 
le şi în Duminica a şasea după Paşti (în Duminica Orbului). 


&&& 


Rugăciuni începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 


greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Și S-a suit la ceruri şi Şade de-a dreapta Tatălui. Și iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 

Celei alese, dintre toate fiicele neamurilor, binecuvântatei Fecioarei Maria Născă- 
toarei de Dumnezeu, îi aducem închinare smerită în faţa prea curatului ei chip. Pri- 
meşte, o, prea nevinovată şi rugăciunea nevrednicilor robilor tăi, care cinstesc pa- 
timile ce le-a îndurat pe Cruce, Fiul tău şi Dumnezeul nostru şi cu umilință stri- 
găm ţie: Bucură-te, Mireasă pururea fecioară! 


Icosul 1 

Îngerii au stat înaintea Fiului tău şi Dumnezeului nostru, care era ţinut în braţele 
tale şi i-au arătat semnul Crucii, iar noi cu frică ne închinăm patimilor Fiului tău şi 
strigăm: 

Bucură-te, mirarea îngerilor; 

Bucură-te, slujitoarea tainelor dumnezeieşti; 

Bucură-te, că Duhul Sfânt a pogorât peste tine şi puterea Celui Prea înalt te-a um- 
brit; 

Bucură-te, că Cel născut din tine este Fiul lui Dumnezeu; 

Bucură-te, că sămânţa feciorească a ta a zdrobit capul diavolului ascuns în şarpe; 
Bucură-te, că prin tine iadul s-a întristat şi moartea s-a omorât; 

Bucură-te, pântecele dumnezeieştii Întrupări; 

Bucură-te, Mireasă pururea fecioară! 


Condacul al 2-lea 
Văzând Preanevinovata, că Domnul a venit pe pământ din milă, să pătimească pen- 
tru păcatele celor care vor crede în EI şi vor striga către Dânsul: Aliluia! 


Icosul al 2-lea 

Înţelegând, Preacurata, cuvintele dreptului Simeon: prin sufletul tău va trece sabie, 
ca să se descopere gândul multor inimi, de aceea cu umilinţă strigăm ţie: 

Bucură-te, ceea ce eşti mai strălucită decât heruvimii; 

Bucură-te, ceea ce ai îndurat toate scârbele de la Irod şi iudei; 

Bucură-te, că prin naşterea ta cea prea curată, ai primit îndoială de la Iosif; 
Bucură-te, că în ieslea necuvântătoarelor, pe Dumnezeu L-ai pus şi L-ai înfăşat,; 
Bucură-te, că tu şi cu Fiul tău şi Dumnezeu n-aţi avut unde să plecaţi capul; 
Bucură-te, că prin tine omul se face dumnezeu, ca Dumnezeu pe Adam să-l izbă- 
vească; 

Bucură-te, că prin tine s-a înălțat firea omenească; 

Bucură-te, Mireasă pururea fecioară! 


Condacul al 3-lea 


Fiind întărită cu putere de sus, ai suferit toată scârba şi întristarea, cuprinzând cu 
dragoste pe Fiul tău, cu arhanghelii ai strigat lui Dumnezeu: Aliluia! 


Icosul al 3-lea 

Având sfânta ta icoană, din localitatea Otcenaşovca, numită “Pătimitoarea”, ca pe 
un crin bine mirositor şi ca pe o comoară de mult preţ, noi smeriţi ne închinăm ţie, 
strigând: 

Bucură-te, ocrotitoarea ținutului Podoliei; 

Bucură-te, ceea ce ai binevoit ca icoana ta să fie pictată şi adusă acolo; 

Bucură-te, că ai insuflat blagocestivului ctitor să zugrăvească icoana ta la Muntele 
Athos; 

Bucură-te, că eşti zid nesurpat pentru cei credincioşi; 

Bucură-te, monahilor ajutătoare pentru mântuire; 

Bucură-te, rugătoare pentru toată lumea neobosită; 

Bucură-te, ceea ce ne călăuzeşti spre îndreptare şi pocăință; 

Bucură-te, Mireasă pururea fecioară! 


Condacul al 4-lea 

Fund înconjurați de viforul păcatelor şi cuprinşi de somnul nepăsării, cădem către 
icoana ta cea sfântă, îți mulţumim că ne-ai vizitat cu milostivire prin icoana ta, în 
locul acesta şi-i cântăm neîncetat lui Dumnezeu: Aliluia! 


Icosul al 4-lea 

Primind dreptmăritorii creştini din Otcenaşovea mare binecuvântare de la Muntele 
Athos, au dobândit prin icoana “ Pătimitoarea” ajutor de la însăşi Stăpâna cerului şi 
a pământului. Pentru aceasta, întâmpinându-o în slăvitul oraş Odesa, cu bucurie au 
strigat: 

Bucură-te, că ai dăruit binecuvântarea ta localităţii Otcenaşovca; 

Bucură-te, înţelepțirea bine credincioşilor ctitori; 

Bucură-te, glas dumnezeiesc al Sfintei Treimi; 

Bucură-te, amintirea patimilor lui Hristos; 

Bucură-te, ceea ce pe Fiul tău L-ai îngropat cu suferință; 

Bucură-te, încredințarea învierii tuturor; 

Bucură-te, cedru înalt al nemuririi noastre; 

Bucură-te, Mireasă pururea fecioară! 


Condacul al 5-lea 

Steaua cea dumnezeiască îți arată calea ţie şi Pruncului tău prea curat. lar noi, cu 
mintea împreună cu Iosif, ne închinăm, cântând Domnului celui născut şi ţie: 
Aliluia! 


Icosul al 5-lea 

Vezi, Preanevinovată, părerea de rău a noastră faţă de păcat şi că nu avem altă 
ajutătoare şi mijlocitoare, afară de tine, ceea ce ai primit harul de a te ruga pentru 
noi, de aceea cu credinţă strigăm: 

Bucură-te, bucuria şi mântuirea noastră; 

Bucură-te, ceea ce cu rugăciunile tale, ne izbăveşti pe noi de focul gheenei; 
Bucură-te, rugătoare pentru toată lumea la Crucea lui Hristos; 

Bucură-te, ceea ce alungi de la oameni patimile; 

Bucură-te, ceea ce luminezi toată lumea cu lumina prea curatului tău suflet; 
Bucură-te, ceea ce uimeşti pe îngeri prin sfinţenia ta; 

Bucură-te, că demonii se cutremură la auzul prea curatului tău nume; 

Bucură-te, Mireasă pururea fecioară! 


Condacul al 6-lea 

Aflându-te lângă Crucea, Fiului tău şi Dumnezeului nostru, prin sufletul tău a tre- 
cut sabie, văzând cum pe Golgota L-au răstignit pe Dătătorul de viaţă între doi tâl- 
hari şi cum ostaşii L-au dezbrăcat de haine, iar pentru cămaşa Lui au aruncat sorți. 
Atunci cei care au rămas credincioşi au cântat: Aliluia! 


Icosul al 6-lea 

Strălucind ca o lumânare lângă Crucea Fiului tău, arzând cu iubirea ta de mamă, ai 
zis: “ Deşi te văd suferind pe Cruce, totuşi te ştiu pe Tine a fi născut mai înainte de 
luceafăr.” Vezi, Preacurată, cum îți cântă ție toată făptura: 

Bucură-te, că ai fost cu sufletul şi cu trupul lângă Crucea Fiului şi Făcătorului tău; 
Bucură-te, că nu te-ai despărțit de Domnul până în ceasul morţii Lui; 

Bucură-te, că aflându-te lângă Cruce ai zis: “tot pământul plânge amarnic, căci pe 
Dătătorul de viaţă îl vedem mort”; 

Bucură-te, dătătoarea bucuriei noastre veşnice; 

Bucură-te, Mireasă pururea fecioară! 


Condacul al 7-lea 
Celor care doresc să prea slăvească patimile Fiului tău, ajută-le Stăpână şi nu-i lăsa 
pe toţi care se roagă în faţa icoanei tale, cântând din adâncul sufletului: Aliluia! 


Icosul al 7-lea 

Ai arătat lumii o nouă milă Stăpână, că din icoana ta numită “Pătimitoarea” din 
localitatea Otcenaşovca izvorăşte mir de mult preţ, prin care se tămăduiesc toţi ca- 
re se roagă fierbinte, cântând ţie: 

Bucură-te, mijlocitoare şi scăparea noastră; 

Bucură-te, ceea ce alungi de la noi toată scârba şi întristarea; 


Bucură-te, binecuvântarea tuturor marginilor pământului; 
Bucură-te, că ai purtat în pântece pe Mântuitorul celor robiţi; 
Bucură-te, îmblânzirea Judecătorului celui drept; 

Bucură-te, Mireasă pururea fecioară! 


Condacul al 8-lea 
Străină şi prea slăvită minune a milostivirii tale cele bogate, ne arăţi nouă, nevre- 
dnicilor, ce cu dragoste ne închinăm icoanei tale şi strigăm: Aliluia! 


Icosul al 8-lea 

Toate neamurile te fericesc, văzându-te pe tine, cum suferi şi te rogi în timpul pa- 
timilor de pe Cruce a Fiului tău şi strigi către Dânsul: “Din coasta Ta străpunsă, 
dulcele meu Fiu, izvorăşte nemurirea.” Pentru aceasta cu umilinţă strigăm ţie: 
Bucură-te, ceea ce dăruieşti robilor tăi Viaţa veşnică; 

Bucură-te, că le pregăteşti locuinţe cereşti celor care viețuiesc bine credincios; 
Bucură-te, dătătoarea bucuriei veşnice celor care te cinstesc pe tine; 

Bucură-te, mântuirea şi apărătoarea monahilor, care ţie se roagă neîncetat; 
Bucură-te, ceea ce acoperi cu harul tău tot universul; 

Bucură-te, Mireasă pururea fecioară! 


Condacul al 9-lea 

Suferind lângă Cruce şi strigând către Domnul răstignit: “Te duci de bună voie spre 
pătimire, Fiul meu, ca de patimi şi păcate să-l izbăveşti pe Adam şi pe cei născuţi 
din Adam. Cu cei fărădelege Te-ai socotit, ca pe oameni să-l eliberezi de fărăde- 
lege şi să-i mântuieşti pe toți cei ce-Ţi cântă Ție: Aliluia” 


Icosul al 9-lea 

Ritorii cei mult vorbitori nu pot să slăvească patimile tale lângă Cruce. Tu însă, 
Preacurată bătându-te în piept, ai strigat dureros: “Fiule, primeşte duhul meu şi nu 
mă lăsa de una singură.” Pentru aceasta noi, nevrednicii, cu umilinţă strigăm ţie: 
Bucură-te, că ajuţi în ceasul morţii pe cei credincioşi; 

Bucură-te, că însoţeşti pe creştini care trec vămile văzduhului; 

Bucură-te, că ne eliberezi pe noi de robia diavolească; 

Bucură-te, ocrotitoarea creştinilor la judecata înfricoşătoare a Domnului; 
Bucură-te, mijlocitoarea tuturor celor care-şi doresc sfârşit creştinesc; 

Bucură-te, Mireasă pururea fecioară! 


Condacul al 10-lea 


Cerându-ne nouă mântuire, Preacurată, îţi întinzi mâinile către Fiul tău celui Mult- 
milostiv zicând: “Pe cei care cinstesc patimile Tale, primeşte-i ca pe tâlharul cel 
credincios şi-l mântuieşte pe toți care-Ți cântă Ție: A/iluia!” 


Icosul al 10-lea 

Zid nebiruit, lumii scăpare, comoară de milostivire, eşti Preacurată. Primeşte rugă- 
ciunea robilor tăi, ce se închină cinstitului tău chip şi cu umilinţă strigă ţie: 
Bucură-te, sălaşul înţelepciunii lui Dumnezeu; 

Bucură-te, fericită, care pururea eşti lăudată; 

Bucură-te, păcătoşilor şi smeriților scăpare; 

Bucură-te, ocrotitoarea fecioarelor şi a sărmanilor; 

Bucură-te, oamenilor puternică ajutătoare; 

Bucură-te, a arhiereilor tainică înțelepțire; 

Bucură-te, a preoților cucernici, îndrumătoare; 

Bucură-te, Mireasă pururea fecioară! 


Condacul al 11-lea 
Cântare de umilinţă şi laudă învredniceşte-ne să aducem înaintea icoanei tale, Mi- 
reasă dumnezeiască şi nu-ţi întoarce faţa ta de la cei care îţi cântă ţie şi lui Dumne- 
zeu în veci: Aliluia? 


Icosul al 11-lea 

Ca un soare luminos a strălucit în biserica din satul Otcenaşovca, Preacurată, icoa- 
na ta “Pătimitoarea”, sfințindu-i, mântuindu-i şi ferindu-i din toate nevoile, pe cei 
care cântă ţie cu dragoste: 

Bucură-te, cheia Împărăției lui Hristos; 

Bucură-te, ocrotitoarea mănăstirilor; 

Bucură-te, ajutătoare puternică în lupta cu patimile; 

Bucură-te, apărătoarea celor obijduiţi şi întristaţi; 

Bucură-te, bucuria săracilor şi neputincioşilor; 

Bucură-te, întărirea şi tămăduitoarea celor bolnavi; 

Bucură-te, povăţuitoarea tinerilor; 

Bucură-te, Mireasă pururea fecioară! 


Condacul al 12-lea 


Harul tău trimite-l nouă, Preabinecuvântată celor care proslăvim icoana ta sfântă şi 
ne închinăm prea curatelor patimi ale Fiului tău, cântând cu credinţă: Aliluia! 


Icosul al 12-lea 


Cântând neîncetat în faţa icoanei tale cele sfinte, ne închinăm cu frică, sărutând 
chipul făcător de minuni şi cu bucurie strigăm: 

Bucură-te, Sfântă care eşti mai mare decât toţi sfinţii, 

Bucură-te, veşnica noastră bucurie; 

Bucură-te, comoara noastră ce ne-ai dăruit învierea; 

Bucură-te, că ne eliberezi din adâncul patimilor; 

Bucură-te, aflarea celor pierduţi şi a celor fără de minte înţelepţire; 

Bucură-te, ceea ce îndeplineşti rugăciunile credincioşilor; 

Bucură-te, că celor ce nădăjduiesc în tine le dăruieşti iertarea păcatelor; 

Bucură-te, Mireasă pururea fecioară! 


Condacul al 13-lea (de trei ori) 

O, prea cântată Maică, primeşte rugăciunea nevrednicilor robilor tăi şi caută spre 
cei care stau în faţa icoanei tale şi se închină cu sârguinţă prea curatelor patimi ale 
Fiului tău, cerând izbăvire din muncile veşnice şi strigând ţie: Aliluia! 


Apoi, iarăşi se zice: 


Icosul 1 
Ingerii au stat înaintea Fiului tău şi Dumnezeului nostru, care era ţinut în braţele 


tale şi i-au arătat semnul Crucii, iar noi cu frică ne închinăm patimilor Fiului tău şi 
strigăm: 

Bucură-te, mirarea îngerilor; 

Bucură-te, slujitoarea tainelor dumnezeieşti; 

Bucură-te, că Duhul Sfânt a pogorât peste tine şi puterea Celui Prea înalt te-a um- 
brit; 

Bucură-te, că Cel născut din tine este Fiul lui Dumnezeu; 

Bucură-te, că sămânţa feciorească a ta a zdrobit capul diavolului ascuns în şarpe; 
Bucură-te, că prin tine iadul s-a întristat şi moartea s-a omorât; 

Bucură-te, pântecele dumnezeieştii Întrupări; 

Bucură-te, Mireasă pururea fecioară! 


Condacul 1 

Celei alese, dintre toate fiicele neamurilor, binecuvântatei Fecioarei Maria Născă- 
toarei de Dumnezeu, îi aducem închinare smerită în faţa prea curatului ei chip. Pri- 
meşte, o, prea nevinovată şi rugăciunea nevrednicilor robilor tăi, care cinstesc pa- 
timile ce le-a îndurat pe Cruce, Fiul tău şi Dumnezeul nostru şi cu umilință stri- 
găm ţie: Bucură-te, Mireasă pururea fecioară! 


Apoi, se zice această: 


Rugăciune către Preasfânta Născătoare de Dumnezeu înaintea icoanei “ 
Pătimitoarea” 


O, Preasfântă Stăpână Născătoare de Dumnezeu, ceea ce eşti mai înaltă decât toţi 
îngerii şi arhanghelii şi mai cinstită decât toată făptura, ajutătoarea celor obijduiţi, 
nădejdea celor deznădăjduiţi, mijlocitoarea celor neajutoraţi, scârbiţilor mângâiere, 
celor flămânzi hrănitoare, celor goi acoperământ, bolnavilor tămăduire, păcătoşilor 
izbăvitoare, tuturor creştinilor ajutătoare şi mijlocitoare. 


Mântuieşte şi miluieşte, Stăpână pe robii tăi şi pe prea sfințiții mitropoliți, arhie- 
piscopi şi episcopi şi pe tot cinul preoţesc şi călugăresc şi pe conducerea bine cre- 
dincioasă, pe conducătorii de oşti, pe mai marii oraşelor, pe iubitoarea de Hristos 
oaste şi pe toți măritorii creştini îi acoperă cu cinstitul tău acoperământ şi roagă-l 
Stăpână prea milostivă pe Dumnezeul nostru care S-a născut din tine fără de să- 
mânţă, ca să ne înarmeze cu puterea Sa de sus asupra vrăjmaşilor văzuţi şi nevă- 
zuţi. 


O, prea milostivă Stăpână Născătoare de Dumnezeu, scoate-ne pe noi din adâncul 
păcatului şi ne izbăveşte pe noi de grindină, de cutremur şi potop, de foc şi sabie, 
de năvălirea celor străini, de vifor şi de rana ucigătoare şi de tot răul. 


Dă-ne nouă, Stăpână pace, sănătate robilor tăi şi tuturor creştinilor drept-credin- 
cioşi, luminează-ne mintea şi ochii sufletului spre mântuire şi ne învredniceşte pe 
noi păcătoşii robii tăi, să ajungem în Împărăţia Fiului tău, a lui Hristos Dumnezeul 
nostru, căci stăpânirea Lui este binecuvântată şi prea proslăvită împreună cu Cel 
fără de început al său Părinte şi cu PreaSfântul şi bunul şi de viaţă făcătorul Duh, 
acum şi pururea şi în vecii vecilor. Amin. 


Rugaciunea a doua 


O, Preasfântă, Stăpână Născătoare de Dumnezeu Fecioară, primeşte rugăciunea şi 
închinarea noastră în faţa icoanei tale şi ne dăruieşte milă robilor tăi celor smeriţi. 
Nu ne lăsa să ne pierdem în păcatele noastre. Fii ajutătoare şi mijlocitoare tuturor 
drept măritorilor creştini şi în ceasul sfârşitului nostru, ajută-ne, o, Preanevinovată! 
Miluieşte-ne pe noi cu mila Fiului tău şi Dumnezeului nostru lisus Hristos şi cu 
mijlocirea ta de Maică, ne învredniceşte să ne izbăvim de moartea cea veşnică. 
Amin. 


Troparul către PreaSfânta Născătoare de Dumnezeu (glasul al 4-lea): Izvor de 
multe minuni, s-a arătat cinstită icoana ta, Născătoare de Dumnezeu. Ne rugăm cu 
dragoste şi cădem în faţa ei, prăznuind luminos şi din adâncul sufletului strigăm 


ție: mântuieşte, Stăpână pe cei ce cu credinţă se închină icoanei tale celei sfinte şi 
tămăduitoare, mulţumindu-ţi te mărim ca pe Maica lui Dumnezeu. Mântuieşte pe 
arhiereii ortodocşi şi păzeşte ţara noastră şi pe toți creştinii drept măritori, care te 
cinstesc pe tine, aducând laudele noastre ţie cea plină ce har îţi strigăm: Bucură-te, 
Fecioară, lauda creştinilor! 


Sursa: Biserica “Acoperământul Maicii Domnului” din satul Otcenaşovca - Bi- 
serica ortodoxă din Ucraina: http://pokrov.in.ua/?page_id=682&lang=ro 


Icoana Maicii Domnului „a Pătimirilor” (Strastnaia) 


Această icoană a Maicii Domnului și-a primit numele „a Pătimirilor” deoarece de-a 
dreapta şi de-a stânga Maicii Domnului se află câte un înger ţinând în mână unel- 
tele Pătimirilor Domnului: Crucea, sulița şi buretele. 


Se ae 2 
Se spune că era o femeie evlavioasă, pe nume Ecaterina, care a început să aibă 


accese de nebunie după căsătorie. A fugit în pădure şi a avut tentative de suicid de 
mai multe ori. 


Într-un moment de luciditate ea s-a rugat Maicii Domnului şi i-a promis că, dacă o 
va vindeca, va intra în mănăstire. După recuperarea sănătății, femeia şi-a amintit de 
promisiunea făcută, dar după mai mult timp. Timorată şi profund tulburată, a căzut 
la pat. 


De trei ori Preasfânta Născătoare de Dumnezeu i s-a arătat bolnavei, poruncindu-i 
să meargă la Nijni-Novgorod şi să cumpere icoana ei de la iconograful Grigorie. 


După ce a îndeplinit porunca, Ecaterina a primit vindecare. Din acel moment, la 
această icoană au început să se săvârșească minuni. 


Ziua de sărbătorire a acestei icoane este 13 august, cinstindu-i-se mutarea din satul 
Palitsa la Moscova, în 1641. Pe locul în care a fost întâmpinată, la porțile Tverului, 
a fost construită o biserică, iar în 1654 a fost construită Mănăstirea Strastna. 


De asemenea, icoana este sărbătorită pe 30 aprilie, şi în a şasea duminică de după 
Paşti (Duminica Orbului), spre aducerea aminte a minunilor care au avut loc în 
această zi. 


Alte icoane ale Maicii Domnului „a pătimirilor” sunt cinstite în Moscova, la Bise- 
rica Zămislirui Sfintei Ana, şi de asemenea în satul Enkaeva din episcopia Tambov. 


